kardosdrur/scandi-wiki huggingface dataset:
Hustlerstil 1995-2005

Hustlerstil 1995-2005 er et opsamlingsalbum fra den danske rapgruppe Østkyst Hustlers. Det udkom i 2005 som den første udgivelse fra gruppen under navnet Østkyst Hustlers siden Så Hold Dog Kæft, der udkom i 1998. Bossy Bo og Jazzy H havde i mellemtiden udgivet Get a Life Selv i 2003 under navnet Hustlerne.

Hustlerstil 1995-2005 indeholder sange fra gruppens tre studiealbums. Med albummet kom en DVD med interviews og musikvideoer.

Spor 
 "Hustlerstil"
 "Hun Stjæler Mit Hoved"
 "Håbløs"
 "Ankomst"
 "Han Får For Lidt"
 "Kyssesvinet"
 "Penge Ind På Torsdag"
 "Fuck'd Op"
 "Din Mor"
 "Bla Bla Bla"
 "Møntvask"
 "Get A Life"
 "Hey-Hoh"
 "Tredje Til Højer"
 "Hvordan Går Det?"
 "2450 SV"
 "Buggedibeat"
 "Står Her Endnu"

Referencer

Eksterne henvisninger 
 Hustlerstil 1995-2005 på Discogs

Østkyst Hustlers-album
Opsamlingsalbum fra 2005
Minidomm

Minidomm var en miniaturepark Ratingen-Breitscheid ved Düsseldorf, der gjaldt som en af de største seværdigheder i Rheinland. Den lå lige ved motorvejskrydset mellem A3 og A52.

Historie 
Arbejdet med miniatureparken blev begyndt i 1950'erne af arkitekten Wilhelm (Will) Dommel (1914–1988). Da parken lå i et sumpområde, blev området fyldt op af 14.000 lastbilladninger skærver og grus. Parken blev åbnet 2. april 1967. Den omfattede i sin aktive tid et areal på ca. 80.000 m² med ca. 120 modeller og forskellige bygningsværker i størrelsesforholdet 1:25 til en samlet værdi af mere end 35 mio. DM. I forbindelse med parken var der desuden en gourmet-restaurant med hotel og en drive-in-biograf, der begge var kendte. I selve parken var der flere spisesteder, heraf en i den historiske vogn 24 af Baureihe 00 fra Wuppertaler Schwebebahn.

I begyndelsen af 1980'erne overtog Wilhelm Donnels søn Georg Dommel ledelsen af parken og det didaktiske koncept veg for en udelukkende fritidsorienteret. Parken blev lukket 1. november 1992, da byen Ratingen ikke ville tillade udvidelse af parken og yderligere drive-in-biografer. De fleste af modellerne blev bortauktioneret. Området for parken og biografen blev udlagt til industriområde og er i mellemtiden stort set blevet bebygget.

Udvalgte modeller 
 Brandenburger Tor
 Schloss Neuschwanstein
 Zwinger, Dresden - bygget på 6 år til en pris af 600.000 DM
 Olympiastadion Berlin
 Westfalenhallen, Dortmund
 Ulmer Münster - bygget på 7 år til en pris af 780.000 DM
 Bamberger Dom - bygget på 3 år til en værdi af 250.000 DM
 Krantor, Danzig
 Eiffeltårnet og Triumfbuen
 Atomium, Bruxelles
 Bremerhavens havn med skibe styret af kæder under vandet
 Flughafen Köln/Bonn med diverse modeller af fly
 Wuppertaler Schwebebahn 
 Tower Bridge, London
 Nürnberger Burg
 Würzburger Residenz
 Det skæve tårn i Pisa
 Tyrefægterarenaen i Málaga
 Det hvide hus i Washington
 Maya-pyramiden i Chichen Itza
 Villa Louvigny, Luxembourg
 Circus Krone
 Marine-Ehrenmal Laboe
 Typiske bondegårde fra hele Tyskland

Eksterne henvisninger 
 minidomm.info - Privat hjemmeside om parkens historie
 minidomm-fans.de - Privat hjemmeside om parken med en biografi af Wilhelm og Georg Dommel
 koelnarchitektur.de - Udstillingen "Minidomm" fra 2003

Miniatureparker
Seværdigheder i Tyskland
Etableret i 1967
Ophørt i 1992
Lifelines (Andrea Corr album)

Lifelines er det andet studiealbum af den irske sangerinde Andrea Corr. Det blev udgivet .d 29. maj 2011 som digitalt download og 30. maj påCD. Albummet består af coverversioner af sange fra The Velvet Underground, Kirsty MacColl, Harry Nilsson, Ron Sexsmith, Nick Drake, The Blue Nile og andre. Førstesinglen, "Tinseltown in the Rain", blev udgivet på iTunes Store d. 17. april 2011. Albummet var tilgængeligt på verdensplan via iTunes Storen er blev udgivet fysisk i Singapore, Brasilien og Australien.

Udover standard CD-udgaven og den digitale udgave blev albummet også også udgivet i en limited edition med en bonus-DVD, der inderholdt optagelser fra forskellige optrædender og interviews. For at promovere albummet optrådte Corr med sange fra det i London, Birmingham, Glasgow, Salford og Isle of Wight Festival 2011.

Spor 

†Tilgængelig som download ved at bruge koden i deluxe-udgaven.

Personel 
Andrea Corr - Vokal
Kevin Armstrong - guitar
Justin Adams - guitar
Damien Dempsey - akustisk guitar
Clare Kenny - bas
John Reynolds - trommer, percussion
Brian Eno - keyboard, baggrundsvokal (spor 2 og 5)
Julian Wilson - keyboard, Hammondorgel
Caroline Dale - cello
James O'Grady - Uilleann pipes

Yderligere personel 
Sinéad O'Connor - baggrundsvokal (spor 7)
Lumiere

Hitlister

Referencer 

Andrea Corr-album
Album fra 2011
Miniland Mecklenburg-Vorpommern

Miniland Mecklenburg-Vorpommern (kort: miniland MV) er en miniaturepark og landskabspark i bydelen Göldenitz i Dummerstorf i Landkreis Rostock. På omkring 4½ hektar er der opsat mere end 45 detaljerede modeller af bygningsværker fra Mecklenburg-Vorpommern i størrelsesforholdet 1:25. Yderligere 14 modeller i størrelsesforholdet 1:50 er udstillet i et tidligere lager på området. Miniatureparken var en del af Bundesgartenschau 2009 i Schwerin.

Parken ejes og drives af Gemeinnützige AFW Arbeitsförderungs- und Fortbildungswerk i Rostock, der har stået for et modelbyggeværksted siden 1998 og parken siden 2002. De beskæftiger sig med tiltag for uddannelse og opdragelse og er desuden aktiv indenfor bygningsfredning, miljøbeskyttelse og landskabspleje.

Modeller 
Pr. juli 2012 var følgende modeller opsat i parken (oplister efter tilgrænsende byer):
 Anklam, Neubrandenburg og omegn: Anklamer Tor (Friedland), Kornspeicher am Wolgaster Hafen,  Schloss Rattey i Schönbeck
 Demmin og omegn: Schloss Kartlow, Sankt-Marien-Kirche (Loitz)
 Güstrow og omegn: Gravkapel og slot i Prebberede, Kalensches Tor i Malchin, Klosterkirche Dobbertin, Teterower Rathaus, Rundscheune i Jahmen, Schloss Güstrow
 Neustrelitz og omegn: Kürassierkaserne i Pasewalk, møller i Woldegk, Schloss Hohenzieritz, Schlosskirche Neustrelitz
 Rostock og omegn: Vejkirke i Kavelstorf, Herrenhaus Hohen Luckow med hestestald, Herrenhaus i Poppendorf, højhus i Langen Straße i Rostock, Leuchtturm Warnemünde, Steintor i Rostock, Teepott Warnemünde
 Rügen og omegn: Jagdschloss Granitz, Leuchtturm Kap Arkona, Schinkelturm (Kap Arkona), Schloss Spycker
 Schwerin og omegn: Bahnhof Hagenow Land, Landesfunkhaus i Schwerin, Landgestüt Redefin, mølle i Goldenbow, Parchimer Rathaus, Schloss Ludwigslust, Staatskanzlei Schwerin, Städtischer Wasserturm Hagenow
 Stralsund og omegn: Stubmølle i Ribnitz-Damgarten, Grimmer Rathaus, husene Lütten-Klein, Selmsdorf og Strassen fra Freilichtmuseum Klockenhagen, Mühlentor (Tribsees), Rathaus Stralsund, Rostocker Tor (Ribnitz-Damgarten), skomanufaktur i Ribnitz-Damgarten, Schloss Hohendorf, Schloss Schlemmin, Ziegelgrabenbrücke Stralsund
 Waren (Müritz) og omegn: Landsbykirke Ludorf, Scheune Bollewick, Schloss Klink, Schloss Ulrichshusen, vandtårn i Waren
 Wismar og omegn: Marienkirche (Wismar), Schloss Hasenwinkel, Herrenhaus Plüschow, St. Nikolai (Grevesmühlen)

Eksterne henvisninger 

 Officiel hjemmeside

Noter 

Miniatureparker
Seværdigheder i Tyskland
Etableret i 2002
Traktatselskab

Et traktatselskab udsender billige småskrifter – ofte med
religiøst indhold – som i pointeret form søger at få mennesker i tale.
Allerede på reformationstiden brugte man
traktaten. I 1700-tallet benyttede John Wesley (1703-1791)
denne metode til systematisk at vække mennesker åndeligt.

1796 stiftedes i Edinburgh det første
traktatselskab, og 1799 kom det banebrydende
Religions tract society i London, der blev forbillede
for andre traktatselskaber, således Wupperthaler Traktatselskab i
Tyskland 1814. (Wupperthaler Traktat-Gesellschaft / Wuppertaler Traktat-Gesellschaft,)

Wichern benyttede også meget traktater.
I Sverige har i nyeste tid Diakonistyrelsen,
i Norge Luthersk Bokmission i Bergen
og i Danmark Indre Mission og Tænk selv virket som traktatselskaber.

Se også 
 Pjece / Pamflet

Noter

Kilde 
  side 678 af kirkehistoriker Alfred Th. Jørgensen

Eksterne henvininger 
 Traktatselskab af Thorkild C. Lyby hos Den Store Danske, DSD



Organisationer
Miniwelt

Miniwelt er en miniaturepark i Lichtenstein i Sachsen, der blev åbnet i juli 1999, og som efterfølgende har haft mere end 1,5 mio. besøgende. Parken dækker et område på over 40.000 m² med modeller af berømte bygningsværker fra hele verdenen i størrelsesforholdet 1:25.

I sæson 2015 omfattede Miniwelt over 100 modeller. Modellerne er for størstedelens vedkommende lavet af naturlige materialer. Ved enkelte modeller stammer nogle af materialerne endda fra de samme steder som dem, der blev benyttet til forbillederne. Mindre skulpturer i modellerne er dog støbt i plastik. Antallet af modeller vokser år for år og det foreløbige mål er at bygge 160 modeller i alt. Pladsmangel burde ikke blive problem, da man endnu råder over ca. 20.000 m² ubebygget areal, hvis udnyttelse stadig er under planlægning.

I tilslutning til parken er der et åbent værksted, hvor de besøgende kan se, hvordan nogle af modellerne bliver til. Desuden er der et spisested, Am Tor zur Welt.

Udvalgte modeller 
 Akropolis (Athen)
 Atomium
 Berliner Fernsehturm - Højeste model med 14,60 m.
 Borobudur
 Brandenburger Tor
 Burg Eltz
 Eiffeltårnet
 Frauenkirche (Dresden)
 Frihedsgudinden
 Göltzschtalbrücke - Længste model med 22,96 m.
 Holstentor
 Keopspyramiden - Den tungeste model med ca. 10 tons og den flademæssigt største med en kvadratisk grundareal på 83,91 m².
 Operahuset i Sydney
 Pyramiden i Kukulcán
 Taj Mahal
 Umgebindehaus fra Oberlaubsitz - Mindste model.
 United States Capitol
 Vasilij-katedralen
 Völkerschlachtdenkmal
 Wartburg

Noter

Eksterne henvisninger 

 Officiel hjemmeside

Miniatureparker
Seværdigheder i Tyskland
Etableret i 1999
Dannau

Dannau er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Dannau er beliggende ved Dannauer See i nærheden af Bundesstraße 430 mellem Lütjenburg og Plön. Dannauer See og dens omgivelser er et Naturschutzgebiet og Natura 2000-område og en del af Naturpark Holsteinische Schweiz.

I kommunen ligger ud over Dannau, landsbyerne og bebyggelserne Grellenkamp, Gerstenkamp, Neu-Wetterade, Gänsekrug, Timmrade, Luxrade og Gowens.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Fæcestransplantation

Fæcestransplantation, afføringstransplantation eller FMT, fækal mikrobiota transplantation er betegnelser for behandling af sygdom med afføring fra andre mennesker. I Danmark er det en anerkendt behandling mod resistente Clostridium difficile ved antibiotika-associeret diarré, men undersøges for  anvendelse ved andre sygdomme som inflammatoriske tarmsygdomme, myalgisk encephalopati, fibromyalgia, multipel sclerose, Parkinsons sygdom, diabetes, fedme og autisme.

Se også 
Mikrobiom
Probiotika
Tarmflora

Eksterne links og henvisninger 

 Kan mirakellort helbrede mere end én livstruende sygdom? Videnskab.dk 2019 

 Andres afføring kan blive din medicin. Videnskab.dk 2013 
 Fæcestransplantation har kun effekt i få uger. Videnskab.dk 2018 
 Baggrundsinterview: Fæcestransplantation som behandling af gentagne mave-tarminfektioner. Region Hovedstaden
 Mors afføring gjorde Michelle rask. Politiken 31. MAJ. 2015 
 The Power of Poop 
 Microbiota at Work. Science Special Issue 2016 
 Poop Pills Investigated As Obesity Treatment. IFLScience 2016 
 Aarhus hospital helbreder uhelbredelig tarmsygdom med afførings-transplantationer (dvs. probiotika). TV2 
 Dansk privathospital vil kurere irritabel tyktarm med donor-afføring. Ing.dk 2016 
 Fecal Microbiota Transplantation (FMT). Gastro.org 2019 

Afføring
Medicinske behandlinger
Det åbne brev (1846)

Det åbne brev var en kundgørelse af Christian 8., hvori han bekræftede, at kongelovens arvefølge var både mandlig og kvindelig og skulle gælde både i Danmark og Slesvig. Kongen lovede derudover at ville opretholde den dansk-tyske helstat. Brevet var rettet mod den tysksindede Christian August af Augustenborg, som gjorde krav på den danske krone.

Baggrund 
Da Frederik 7. kunne forudses ikke at kunne få børn, ville den oldenborgske mandslinie med ham uddø. Denne situation udløste efter 1840 en diskussion om arveretten til den danske krone. Ifølge den danske kongelov gjaldt i første række mandlig arvefølge, men hvis den direkte mandslinie uddøde, overgik arveretten til kvindesiden. I Holsten derimod gjaldt ifølge den tyske saliske ret kun mandlig arvefølge. Men der var stor uenighed om arveretten i Slesvig, som var dansk lensområde. Tyskerne, som ville gerne se den tysksindede Christian-August af Augustenborg som hertug i hertugdømmerne, argumenterede for, at den tysk-saliske lov også skulle gælde i Slesvig.

Problemet kunne have betydet enden på den dansk-tyske helstat. For at afklare arveretten blev der i februar 1845 nedsat en regeringskommission under udenrigsminister Heinrich Reventlow-Criminil, som fastslog, at kongelovens arvefølge var i det mindste gyldig for Danmarks og Slesvigs vedkommende. Kongens og kommissionens vurdering blev senere bekræftet af stormagterne i London-protokollen af 1852, hvorefter arveretten skulle gå videre til en sidelinje, til prinsesse Louise af Hessen-Kassel (den senere Dronning Louise), som overdrog rettighederne til sin mand Prins Christian, den senere Kong Christian 9..

Litteratur 
 * Historisk Samfund for Sønderjylland: Sønderjylland A-Å, Aabenraa 2011, side 419

Eksterne henvisninger 
 Den Store Dansk: Det Åbne Brev 

Retshistorie
Danmark i 1800-tallet
Sønderjyllands historie
Arvefølge
Folkehjem

Folkehjem er et dansk forsamlingshus i Aabenraa, som blev erhvervet af Sprogforeningen i 1900. Det havde indtil da heddet Schweizerhalle. Bygningen blev i 1910-1911 under ledelse af arkitekterne Johannes Magdahl Nielsen og Jep Fink udvidet og rummede bl.a. mødelokaler, udlåns- og læseværelser og en restauration. På et møde i Folkehjem i november 1918 krævede den sønderjyske politiker H.P. Hanssen sønderjydernes ret til national selvbestemmelse.

Folkehjem blev en selvejende institution i 1965. På Folkehjem findes billedsalen med portrætter af førende skikkelser på dansk side i nationalitetskonflikten mellem dansk og tysk i Sønderjylland i 1800-tallet. Bygningen huser i dag også Aabenraa bibliotekerne (tidl. det sønderjyske landsbibliotek).

Eksterne henvisninger
 Folkehjemmets hjemmeside
 Kulturarvstyrelsen: Folkehjem
 Grænseforeningen: Folkehjem

Bygninger, konstruktioner og anlæg i Aabenraa
Forsamlingshuse
Sønderjyllands historie
Giekau

Giekau er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
I kommunen ligger ud over Giekau, landsbyerne og bebyggelserne Dransau, Engelau, Fresendorf, Gottesgabe, Neuhaus, Ölböhm, Seekrug, Vörstenmoor og Warderhof. Giekau ligger omkring 6 km nordvest for Lütjenburg. En del af Selenter See er beliggende i kommunen, og her ligger et desuden et 705 hektar stort naturschutzgebiet.

Bundesstraße 202 går gennem kommunen. Fra 1910 til 1938 var der i Neuhaus jernbanestation på Kleinbahn Kirchbarkau–Preetz–Lütjenburg.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Finn Mickelborg

Finn Mickelborg (født 8. oktober 1932, død 25. juli 2007) var en dansk maler. Mickelborg begyndte som surrealist, men førtes i sin læretid hos Bamse Kragh-Jacobsen 1960-65 over i det konstruktive maleri.

Herefter opdagede han sprøjtepistolens muligheder for at modulere farver, fx i store mørke "rumlandskaber". Han var medstifter af Ny Abstraktion 1976 og blev medlem af Grønningen 1984 (formand fra 1990).

Mickelborg modtog Eckersberg Medaillen i 1988.

Eksterne kilder/henvisninger 

 
 

Malere fra Danmark
Modtagere af Eckersberg Medaillen
Personer i Kraks Blå Bog (afdøde)
Europa Cup i ishockey 1976-77

Europa Cup 1976-77 var den 12. udgave af Europa Cuppen i ishockey, arrangeret af International Ice Hockey Federation, og turneringen med deltagelse af 16 hold blev spillet i perioden fra efteråret 1976 til februar 1979.

Turneringen blev vundet af TJ Sokol Kladno fra Tjekkoslovakiet, som i finalen besejrede HK Spartak Moskva fra Sovjetunionen. Begge finalekampe endte 4-4, og derfor blev titlen afgjort i en straffeslagskonkurrence, som det tjekkoslovakiske hold vandt med 2-1. Det var fjerde gang, men første gang siden sæsonen 1967-68, at turneringen blev vundet af et tjekkoslovakisk hold, og det var første gang, at TJ Sokol Kladno vandt titlen.

Format og hold 

De nationale mestre i sæsonen 1975-76 i IIHF's medlemslande i Europa kunne deltage i turneringen. Den blev afviklet som en cupturnering, hvor hvert opgør blev spillet over to kampe, idet holdene mødtes på både hjemme- og udebane. Opgørene blev afgjort i form at summen af resultaterne af de to kampe, og hvis stillingen var uafgjort, blev opgøret afgjort i straffeslagskonkurrence umiddelbart efter den anden kamp.

De sovjetiske, tjekkoslovakiske, finske og svenske deltagere var direkte kvalificeret til kvartfinalerne, mens de resterende 12 hold spillede om de sidste fire ledige pladser i kvartfinalerne.

Resultater

Første runde

Anden runde 

I anden runde trådte DDR, Norge, Polen og Østrigs repræsentanter ind i turneringen.

Kvartfinaler 

De sovjetiske, tjekkoslovakiske, finske og svenske deltagere trådte ind i turneringen i kvartfinalerne, som blev spillet fra januar til september 1977, og hvor holdene spillede om de fire pladser i semifinalerne.

Semifinaler

Finale 

Finalekampene blev spillet i december 1978 og februar 1979.

Kilder / eksterne henvisninger 
 Hockey Archives - Coupe d'Europe 1976/77  
 КУБОК ЕВРОПЕЙСКИХ ЧЕМПИОНОВ - 1976-1977

Noter 

1976-77
Ishockey i 1976
Ishockey i 1977
Ishockey i 1978
Ishockey i 1979
Fallout 4

Fallout 4 er et computerrollespil udviklet af Bethesda Game Studios og udgivet af Bethesda Softworks. Spillet er det fjerde spil i Fallout-serien og blev udgivet den 10. november 2015 til Microsoft Windows, PlayStation 4 og Xbox One.

Fallout 4 foregår i det post-apocalyptiske Boston 200 år efter en atomkrig, hvor spilleren i begyndelse af spillet træder ud af en underjordisk bunker kendt som en Vault. Gameplayet minder om Fallout 3, hvor løsning af forskellige opgaver og erhvervelse af erfaring tillader spilleren at gå op i level, hvilket låser op for nye evner. Med valgfrit skift mellem første- og tredjepersons-perspektiv kan spillere - og eventuelle medhjælpere, som hjælper spilleren i kamp - udforske Fallout 4s åbne verden frit. Spilleren har i Fallout 4 muligheden for at konstruere og ødelægge bygninger og ting, og kan med disse bygge kolonier i ødemarken, som kan tiltrække og blive beboet af NPC'er.

Fallout 4's udgivelse rygtedes flere gange op til spillets annoncering den 3. juni 2015, hvor de første optagelser af gameplay blev vist ved Bethesda's egen konference ved Electronic Entertainment Expo 2015.

Handling

Baggrund 
Fallout 4 udspiller sig 200 år efter en atomkrig om ressourcer, der endte i total ødelæggelse i 2077 - ca. samtidig med handlingen Fallout 3. Handlingen foregår i en post-apokalyptisk retro-fremtid og udspiller sig over en region, der dækker Boston, Massachusetts og andre dele af New England kendt som the Commonwealth. Historien i Fallout 4 begynder - ulig andre Fallout-spil - på dagen hvor atombomberne blev kastet: Den 23. oktober 2077. Spillerens karakter (med stemme af enten Brian T. Delaney eller Courtenay Taylor) søger beskyttelse i Vault 111, for 200 år senere at træde ud i verden igen og finde sin søn.

Modtagelse 
Fallout 4 nød meget ros fra anmeldere. GameSpot tildelte spillet en score på 9 ud af 10, Polygon tildelte det en score på 9,5/10, mens PC Gamer tildelte det en score på 88%

Referencer

Eksterne henvisninger 
 
 

Computerspil fra 2015
PlayStation 4-spil
Windows-spil
4
Jerry Moran

Gerald W. "Jerry" Moran (født 29. maj 1954 i Great Bend) er en amerikansk republikansk politiker. Han er medlem af USA's senat valgt i Kansas siden 2011 Han var medlem af Repræsentanternes Hus i perioden 1997–2011.

Eksterne henvisninger 

Medlemmer af USA's kongres for det republikanske parti
Medlemmer af Senatet i USA
Personer fra Kansas
Europa Cup i ishockey 1977-78

Europa Cup 1977-78 var den 13. udgave af Europa Cuppen i ishockey, arrangeret af International Ice Hockey Federation, og turneringen med deltagelse af 16 hold blev spillet i perioden fra efteråret 1977 til august 1979.

Turneringen blev vundet af HK CSKA Moskva fra Sovjetunionen, som i finalen besejrede de forsvare Europa Cup-mestre TJ Poldi SONP Kladno fra Tjekkoslovakiet. Finalen blev spillet på neutral bane i Innsbruck og endte 3-1 til det sovjetiske hold. Det var niende gang, at turneringen blev vundet af et sovjetisk hold, og det var ottende gang, at HK CSKA Moskva vandt titlen.

Format og hold 

De nationale mestre i sæsonen 1976-77 i IIHF's medlemslande i Europa kunne deltage i turneringen. Den blev afviklet som en cupturnering, hvor alle opgør bortset fra finalen blev spillet over to kampe, idet holdene mødtes på både hjemme- og udebane, Opgørene blev afgjort i form at summen af resultaterne af de to kampe, og hvis stillingen var uafgjort, blev opgøret afgjort i straffeslagskonkurrence umiddelbart efter den anden kamp. Finalen blev som noget nyt blev afviklet i form af én kamp på neutral bane.

Resultater

Første runde

Anden runde 

I anden runde trådte Finland og Sveriges repræsentanter ind i turneringen.

Tredje runde

Fjerde runde 

SG Dynamo Berlin var oversidder i fjerde runde, hvor TJ Poldi SONP Kladno trådte ind i turneringen.

Semifinale

Finale 

Finalekampen blev spillet den 29. august 1979 i Innsbruck, Østrig som en del af finalerunden for Europa Cup 1978-79.

Kilder / eksterne henvisninger 
 Hockey Archives - Coupe d'Europe 1977/78  
 КУБОК ЕВРОПЕЙСКИХ ЧЕМПИОНОВ - 1977-1978

Noter 

1977-78
Ishockey i 1977
Ishockey i 1978
Ishockey i 1979
Genetisk rekombination

Genetisk rekombination er produktion af afkom med en kombination af træk, som adskiller sig fra dem, der findes i begge forældre. I eukaryoter kan genetisk rekombination under meiose føre til en ny række af genetisk information, der kan overføres fra forældrene til afkommet. De fleste rekombinationet forekommer naturligt. Under meiose i eukaryoter involverer genetisk rekombination parring af homologe kromosomer.

Dette kan efterfølges af udveksling af DNA mellem kromosomerne. Udvekslingen af DNA'et kan forekomme uden fysisk udveksling (et afsnit af genetisk materiale er kopieret fra et kromosom til et andet, uden at det donerende kromosom ændres) eller ved brydning og gensammenbinding af DNA-strenge, som danner nye DNA-molekyler. Rekombination kan også forekomme under mitose i eukaryoter, hvor den almindeligvis involverer, at to søstre af kromosomer dannes via kromosomet replikeres. I dette tilfælde er nye kombinationer af alleler ikke producere, idet søsterkromosomer normalt er identiske. I meiose og mitose opstår rekombination mellem lignende molekyler af DNA (homologer). I meiose parres ikke-søster homologe kromosomer med hinanden, således at rekombination forekommer karakteristisk mellem homologer, som ikke er søstre. I begge meiotiske og mitotiske celler er rekombination mellem homologe kromosomer en fælles mekanisme, der anvendes i DNA-reparation. Genetisk rekombination og DNA-reparation forekommer også i bakterier og archaea, der anvender ukønnet formering.

Rekombination kan blive kunstrigt produceret i et laboratorium. Kendte tilfælde inkluderer fremstilling af rekombinant DNA til blandt andet vaccineudvikling.

Referencer 

Genetik